Bunaklar

Bunaklar maraelər (yanlış olaraq marelər) — İndoneziyada və Şərqi Timorun Mərkəzi Timor yaylasında xalq.Bunaklar// Büssel – Çimli-podzol torpaqlar / baş red. M.K. Kərimov. — Azərbaycan Milli Ensiklopediyası. — Bakı: “Azərbaycan Milli Ensiklopediyası” Elmi Mərkəzi, 2014. — 25 cilddə. — V  cild. — Səhifələrin sayı:  592. — Səh.: 73-74. — 25 000 nüsx. — ISBN 978-9952-441-10-9.

 Yayılmaları 
Sayları 100 min nəfərdir, onlardan 80 min nəfəri Şərqi Timorda yaşayır (1995). Makasailərə, fatalukulara və Timorun qonşu Avstroneziya xalqlarına (atonilərə, tetumlara) qohumdurlar. Bunakların dili papuas dillərinin transyeniqvineya dil ailəsinin Şərqi Timor qrupuna aiddir.

 Din 
Dindarların bir hissəsi xristiandır, ənənəvi inanclarını saxlayanlar da var.

 Kənd təsərrüfatı 
Əsas məşğuliyyətləri tropik toxa əkinçiliyidir (qarğıdalı, kökümeyvəlilər və köküyumrular, mərasimlər üçün az miqdarda quru dərələrdə yetişdirilən çəltik).

 Sosial quruluşları 
Sosial təşkilatlanmanın əsasını ana nəsli (deu) təşkil edir, bir neçə deu qəbilə icmasında birləşir. Üçqəbiləli ittifaq mövcuddur. Nikah bilokaldır. Bayramlarda ifa olunan epik mahnılarda (bei qua –“əcdadların izləri”) Bunakların əcdadlarının dənizin arxasından köçüb gəlməsi motivləri izlənilir.

 Həmçinin bax 
 Cənubi Loular
 Butunqlar
 Çikasolar
 Catlar (xalq)

 İstinadlar 

 Xarici keçidlər 
 Şərqi Timurda sayı azalmaqda olan etnik azlıqlarla bağllı məqalə  
 Etnoloji səhifə

Kateqoriya:İndoneziyada yaşayan etnik qruplar